b'\n_START_ARTICLE_\nStephen Furst\n_START_SECTION_\nFamilie og utdanning\n_START_PARAGRAPH_\nFurst gikk ut fra Virginia Commonwealth University med en grad i teater._NEWLINE_Furst har to s\xc3\xb8nner, begge arbeider i underholdningsindustrien. Hans eldste s\xc3\xb8nn, Nathan Furst (f. 1978), er en suksessfull fjernsyns- og filmkomponist, som har blitt nominert til flere priser. Hans yngste s\xc3\xb8nn, Griff Furst (f. 1981), er skuespiller, regiss\xc3\xb8r og musiker. Hans kone Lorraine, er advokat.\n_START_SECTION_\nSykdom\n_START_PARAGRAPH_\nI 1972 d\xc3\xb8de Fursts far av komplikasjoner fra diabetes. Flere \xc3\xa5r senere fikk Furst diagnosen type II diabetes. En av hans s\xc3\xb8stre, Marsha, d\xc3\xb8de av en nyre-sykdom som et result av diabetes i voksen alder. Etter \xc3\xa5 nesten ha m\xc3\xa5ttet amputert sin venstre fot p\xc3\xa5 grunn av komplikasjoner ved diabetes i 1996, mistet Furst nesten 36\xc2\xa0kg kropssvekt mellom den tredje og fjerde sesongen av Babylon 5. Da filmingen av den fjerde sesongen startet, fant produsentene ut at alle kostymene var for store for Furst. Hans vekttap var klart synlig i de senere sesongene av Babylon 5. Dette vekttapet var ikke forklart innenfor "Vir Cotto"-rollen. Han skrev senere boken Confessions of a Couch Potato om sitt vekttap og diabetes, han var med p\xc3\xa5 \xc3\xa5 skrive og regissere en video med navn Diabetes for Guys, et fors\xc3\xb8k p\xc3\xa5 \xc3\xa5 informere om diabetes gjennom humor.\n_START_SECTION_\nSkuespillerkarriere\n_START_PARAGRAPH_\nFurst har spilt i en rekke filmer og serier, deriblant The Day After, St. Elsewhere, MacGyver, Murder, She Wrote, Melrose Place, Chicago Hope og Scrubs.\n_START_SECTION_\nBabylon 5\n_START_PARAGRAPH_\nI 1994 startet science fiction-serien Babylon 5. I Babylon 5 spilte Furst rollen som "Vir Cotto", den lett vimsete og beskjedne assistenten til den centauriske ambassad\xc3\xb8ren "Londo Mollari", spilt av Peter Jurasik. Serien gikk i fem sesonger, var en kjempesuksess og Furst var med i alle sesongene. Han har ogs\xc3\xa5 spilt i en av spin-offfilmene basert p\xc3\xa5 Babylon 5, Babylon 5: Thirdspace. Han har regissert tre episoder av Babylon 5 og to episoder av spin-off serien Crusade.'